Mansus de Chasal Dolcin erat alodum Stephani canonici quem ipse dedit Sancto Vincentio. Iste mansus erat de capite matris sue; quem mansum dedit Milo de Tort Rainodi, matri Grosse, que Grossa fuit mater ipsius Stephani. Curtilum contiguum huic manso dedit et concessit idem Stephanus Sancto Vincentio, quem curtilum iste Stephanus recognoscebat esse de Sancto Vincentio; istum curtilum tenuit Adalardus de Rupe. Curtilus Girardi Frisini erat Beati Vincentii, quem prefatus Stephanus tenuit et reddidit et concessit Beato Vincentio. Vercheria in qua Rotbertus, nepos istius Stephani, construxit domum erat Sancti Vincentii, quam sepe dictus Stephanus de Sancto Vincentio habebat, quam reddidit et concessit Beato Vincentio. Hanc vercariam cum domo adcensavit iste Stephanus Rotberto nepoti suo XII denariis. Post Rotbertum, hoc totum testimoniavit Stephanus cum Pontio converso, cognato suo, in rupe Sancti Juliani. Et de hoc toto est testis ipse Pontius. Testes sunt hujus rei, magister Galterius, Bernardus Porcherius tum dapifer, Guntardus archipresbiter, Willelmus de Avenaco, Maiolus de Verchisono presbiter, Pontius de Vinsellis presbiter, Bonus Filius de Cenva presbiter, Bernardus litis peritus, domnus Durannus, domnus Odo, domnus Girbertus, presbiteri de Rupe.